SONALIKA
20.3% వృద్ధిని సాధించిన సోనాలికా ఇంటర్నేషనల్‌
హైదరాబాద్‌, జనవరి 8: సోనాలికా ఇంటర్నేషనల్‌ డిసెంబరు చివరినాఇకి 20.3శాతం వృద్ధిని సాధించి నట్లు ప్రకటించింది. భారత్‌లో మూడో అతిపెద్ద బ్రాండ్‌గా నిలిచిన సోనాలిక ఇంటర్నేషనల్‌ ట్రాక్టర్లు మంచివృద్ధిని సాధించాయని చెపుతున్నారు. మొత్తంగా చూస్తే గత ఏడాది 4297 యూనిట్లకంటే ఈ ఏడాది 5169యూనిట్లు విక్రయించినట్లు ప్రక టించింది. డిసెంబరునాటికి 13.6శాతం మార్కెట్‌ వాటా సాధించినట్లు వివరించింది. అంతర్జాతీయ మార్కెట్లలో 33శాతం దేశీయ మార్కెట్లలో 18.3 శాతం విక్రయాలు జరిపింది. దేశీయ మార్కెట్లలో 4080 యూనిట్లు, విదేశీ మార్కెట్లలో 1089 యూనిట్లు విక్రయించినట్లు సోనాలిక ప్రకటించింది. ఈ సందర్భంగా కంపెనీ ఎగ్జిక్యూటివ్‌ డైరెక్టర్‌ రామన్‌ మిట్టల్‌ మాట్లాడుతూ కంపెనీ వృద్ధి సంతృప్తికరంగా ఉందని అన్నారు. ప్రస్తుతం సోనాలిక 80దేశాలకు ఉత్పత్తులను అందిస్తోందని వెల్లడించారు. 24 యూరోపియన్‌ దేశాలు కూడా వీటిలో ఉన్నాయి. 20హెచ్‌పినుంచి 120హెచ్‌పి వరకూ వీటిని విక్రయించేందుకు సిద్ధం అవుతోంది. పంజాబ్‌ లోని హోషియార్‌పూర్‌లో ఉన్న ప్లాంట్‌లో భారీ ఉత్పత్తి సామర్ధ్యం ఉన్నట్లు మిట్టల్‌ వెల్లడించారు.